



      Anexă la Proiectul de hotărâre nr. 105/11019/09.06.2026




D O C U M E N T A Ț I E   D E   A T R I B U I R E
  I. CAIETUL DE SARCINI
 II. FIȘA DE DATE A PROCEDURII
III. CONTRACTUL - CADRU
IV. FORMULARE ȘI MODELE DE DOCUMENTE                                
I. CAIETUL DE SARCINI
privind închirierea prin licitație publică a imobilului-teren înscris în evidențele de Carte Funciară a localității Brad, nr. 69444, în suprafață de 12 mp. pentru amplasare de
 chioșcuri, tonete, rulote sau alte construcții provizorii în scopul desfășurării unor 

activități comerciale -  alimentație publică
Prezentul caiet de sarcini a fost întocmit în vederea închirierii, prin licitație publică, a imobilului - teren aparținând domeniului public al Municipiului Brad, în conformitate cu prevederile Secțiunii a 4-a ”Închirierea bunurilor proprietate publică” din O.U.G. nr. 57/2019 privind Codul administrativ, cu modificările și completările ulterioare.

Acest document tehnico - juridic definește condițiile obligatorii de utilizare și exploatare a imobilului - teren, destinația acestuia, drepturile și obligațiile părților, precum și criteriile minime pe care ofertanții trebuie să le îndeplinească pentru admiterea la licitație.
CUPRINS:
1. DATE DE IDENTIFICARE ALE PROPRIETARULUI;

2. DESCRIEREA AMPLASAMENTULUI DISPONIBIL CARE FACE OBIECTUL ÎNCHIRIERII;

3. OBIECTIVELE DE ORDIN ECONOMIC URMĂRITE DE PROPRIETAR;

4. CONDIȚIILE ȘI REGIMUL DE EXPLOATARE A TERENULUI DISPONIBIL;

5. CRITERIILE DE ATRIBUIRE A CONTRACTULUI DE ÎNCHIRIERE;

6. PUNCTAJUL CRITERIILOR DE ATRIBUIRE A CONTRACTULUI;

7. REGULI PRIVIND OFERTA;
8. DREPTURILE ȘI OBLIGAȚIILE PĂRȚILOR;
9. GARANȚIA DE PARTICIPARE;

10. DURATA ÎNCHIRIERII;

11. PREȚUL MINIM DE ÎNCEPERE AL LICITAȚIEI PUBLICE;

12. COMISIA DE EVALUARE A OFERTELOR;

13. CLAUZE REFERITOARE LA ÎNCETAREA CONTRACTULUI DE ÎNCHIRIERE.
1. DATE DE IDENTIFICARE ALE  PROPRIETARULUI
Autoritatea: Municipiul Brad
Adresă: municipiul Brad, strada Independenței, nr. 2, județul Hunedoara

Telefon: 0254 612666

Fax: 0254 612669

Email: bradprim@yahoo.com
Responsabil: Serviciul Administrarea Domeniului Public și Privat

2. DESCRIEREA IMOBILULUI-TEREN CARE FACE OBIECTUL ÎNCHIRIERII

(1) Imobilul-teren care face obiectul închirierii este înscris în evidențele de Carte Funciară a localității Brad nr. 69444, număr cadastral 69444, situat în municipiul Brad, strada Iazului, tronson 1, județul Hunedoara, proprietatea publică a Municipiului Brad, județul Hunedoara, în suprafață de 12,00 mp.

(2) Destinația imobilului-teren care face obiectul închirierii este: amplasarea de chioșcuri, tonete, rulote sau alte construcții provizorii în scopul desfășurării de activități comerciale - alimentație publică.


(3) Valoarea de inventar a imobilului-teren în suprafață de 12 mp. este de 2.454,00 lei.
3. OBIECTIVELE DE ORDIN ECONOMIC URMĂRITE DE PROPRIETAR

Obiectivele de ordin economic urmărite prin închirierea imobilului – teren, proprietatea publică a Municipiului Brad, sunt:
                 a) - maximizarea veniturilor bugetului local prin încasarea chiriei rezultate în urma licitației publice;

                 b) - eficientizarea utilizării terenului și valorificarea optimă a potențialului economic al amplasamentului; 

                 c) - stimularea economiei locale prin generarea de efecte multiplicatoare, respectiv crearea de noi locuri de muncă, dezvoltarea mediului de afaceri și creșterea atractivității socio-economice a zonei.
4. CONDIȚIILE ȘI REGIMUL DE EXPLOATARE A IMOBILULUI - TEREN

(1) Condițiile și regimul de exploatare a imobilului-teren, situat în municipiul Brad, strada Iazului, tronson 1, județul Hunedoara, înscris în evidențele de Carte Funciară a localității Brad nr. 69444, număr cadastral 69444, proprietatea publică a Municipiului Brad, județul Hunedoara, se regăsesc în contractul de închiriere.


(2) Chiriașul este obligat să utilizeze imobilul-teren în scopul desfășurării de activități comerciale – alimentație publică prin amplasare de chioșcuri, tonete, rulote sau alte construcții provizorii, astfel cum rezultă din prezentul caiet de sarcini.


(3) Dotările și obținerea avizelor necesare funcționării cad în sarcina chiriașului și pe cheltuiala acestuia.


(4) Chiriașul este obligat să respecte prevederile: Ordinului nr. 163/2007 pentru aprobarea normelor generale de apărare împotriva incendiilor și ale Ordinului nr. 14/2009 pentru aprobarea dispozițiilor generale de apărare împotriva incendiilor la amenajări temporare în spații închise sau în aer liber.

(5) În contractul de închiriere se va stipula persoana nominalizată care îndeplinește atribuții în domeniul apărării împotriva incendiilor și răspunde de aprinderea și stingerea focului (dacă este cazul).

(6) Chiriașul este obligat să încheie, în nume propriu, contracte cu furnizorii de utilități (energie electrică și salubritate) și să achite contravaloarea lor.


(7) Chiriașul nu poate subînchiria bunul ce face obiectul închirierii și nici să-i dea o altă folosință.


(8) Chiriașul nu poate aduce modificări bunului ce face obiectul închirierii, decât cu acordul prealabil al proprietarului și doar pe cheltuială proprie.

(9) Chiriașul este obligat să plătească chiria conform clauzelor contractului de închiriere.
     
(10) Neplata chiriei sau executarea cu întârziere a acestei obligații conduce la plata majorărilor de întârziere, conform legislației în vigoare.
     
(11) Predarea-primirea imobilului – teren care face obiectul închirierii se realizează pe bază de proces-verbal de predare-primire.

5. CRITERIILE DE ATRIBUIRE A CONTRACTULUI DE ÎNCHIRIERE
	Nr. crt.
	Criteriul
	Pondere 

(%)
	Formulare și modele de documente

	1
	Cel mai mare nivel al chiriei
	40
	Formularul nr. 4

	2
	Capacitatea economico-financiară a ofertanților
	20
	Formularul nr. 3

	3
	Protecția mediului înconjurător
	20
	Formularul nr. 5

	4
	Condiții specifice impuse de natura bunului închiriat
	20
	Formularul nr. 6


6. PUNCTAJUL CRITERIILOR DE ATRIBUIRE A CONTRACTULUI


(1) Pentru criteriul de atribuire nivelul chiriei se acordă următorul punctaj:

a) - pentru oferta cu nivelul minim al chiriei:                                                           1 punct

b) - pentru oferta cu un nivel al chiriei cuprins între 1-5% peste nivelul minim:     2 puncte

c) - pentru oferta cu un nivel al chiriei cuprins între 6-10% peste nivelul minim:   3 puncte
d) - pentru oferta cu un nivel al chiriei cuprins între 11-15% peste nivelul minim: 4 puncte

e) - pentru oferta cu un nivel al chiriei peste 16% din nivelul minim:                      5 puncte


(2) Pentru criteriul de atribuire capacitatea economico-financiară a ofertanților:

a) - pentru oferta cu o cifră de afaceri sub 15.000 lei:                                              1 punct

b) - pentru oferta cu o cifră de afaceri cuprinsă între 15.001 și 25.000 lei:              2 puncte

c) - pentru oferta cu o cifră de afaceri cuprinsă între 25.001 și 35.000 lei:              3 puncte

d) - pentru oferta cu o cifră de afaceri cuprinsă între 35.001 și 45.000 lei:              4 puncte

e) - pentru oferta cu o cifră de afaceri peste 45.001 lei:                                           5 puncte


(3) Pentru criteriul de atribuire susținere prin sponsorizare activități culturale se acordă următorul punctaj:

a) - pentru oferta cu sume între 100-300 lei:                                                            2 puncte
b) - pentru oferta cu sume între 400-700 lei:                                                            4 puncte

c) - pentru oferta cu sume între 800-1000 lei:                                                          5 puncte
7. REGULI PRIVIND OFERTA

(1) Ofertantul are obligația de a elabora oferta în conformitate cu prevederile documentației de atribuire.


(2) Ofertele se redactează în limba română.


(3) Ofertele se depun la sediul autorității contractante sau la locul precizat în anunțul de licitație, în două plicuri sigilate, unul exterior și unul interior, care se înregistrează de autoritatea contractantă, în ordinea primirii lor, în registrul Oferte, precizându-se data și ora.
(4) Pe plicul exterior se va indica obiectul licitației pentru care este depusă oferta. Plicul exterior va trebui să conțină:
a) fișa cu informații generale privind ofertantul, Formularul nr. 1 din cadrul secțiunii IV ”Formulare și Modele de documente”;
b) declarația de participare la procedură, semnată de ofertant, fără îngroșări, ștersături sau modificări, Formularul nr. 2 din cadrul secțiunii IV  ”Formulare și Modele de documente”;
c) declarația privind capacitatea economică și financiară, Formularul nr. 3 din cadrul secțiunii IV ”Formulare și Modele de documente;
d) acte doveditoare privind intrarea în posesia caietului de sarcini, respectiv chitanța sau ordinul de plată care atestă achitarea lor, în copie;

e) acte doveditoare, respectiv chitanța sau ordinul de plată care atestă achitarea contravalorii garanției de participare, în copie;

f) copia Certificatului de Înregistrare și a Certificatului Constatator eliberate de Oficiul Național al Registrului Comerțului și/sau copia Certificatului de Înregistrare Fiscală, după caz, certificate pentru conformitate cu originalul prin semnătură;
g) copie a cărții de identitate certificată pentru conformitate cu originalul prin semnătură. Cartea de identitate a ofertantului sau reprezentatului, după caz, va fi prezentată în original în cadrul licitației;
h) Certificatul de atestare fiscală privind impozitele și taxele locale și alte venituri ale bugetului local, din care să rezulte că are îndeplinite la zi toate obligațiile exigibile către bugetul local, în original sau copie legalizată, valabil la data deschiderii ofertelor;
i) Certificat de atestare fiscală eliberat de autoritatea competentă privind achitarea către bugetul de stat a obligațiilor de plată, din care să rezulte că are îndeplinite la zi toate obligațiile exigibile către bugetul de stat, în original sau copie legalizată, valabil la data deschiderii ofertelor;

j) procură notarială pentru persoana împuternicită să participe la licitație, în caz de reprezentare.
k) declarație pe propria răspundere a reprezentantului legal, din care să rezulte că societatea nu se află în reorganizare judiciară sau faliment, în original.

(5) Pe plicul interior, care conține oferta propriu-zisă, se înscriu numele sau denumirea ofertantului, precum și domiciliul sau sediul social al acestuia, după caz, conform Formularului nr. 4 din cadrul secțiunii IV ”Formulare și Modele de documente”.

(6) Oferta va fi depusă într-un singur exemplar, fiecare foaie din ofertă trebuie să fie semnată de către ofertant.


(7) Fiecare participant poate depune doar o singură ofertă.


(8) Oferta are caracter obligatoriu, din punct de vedere al conținutului, pe toată perioada de valabilitate stabilită de autoritatea contractantă.


(9) Persoana interesată are obligația de a depune oferta la adresa și până la data-limită pentru depunere, stabilite în anunțul procedurii.


(10) Riscurile legate de transmiterea ofertei, inclusiv forța majoră, cad în sarcina persoanei interesate.


(11) Oferta depusă la o altă adresă a autorității contractante decât cea stabilită sau după expirarea datei-limită pentru depunere se returnează nedeschisă.


(12) Conținutul ofertelor trebuie să rămână confidențial până la data stabilită pentru deschiderea acestora, autoritatea contractantă urmând a lua cunoștință de conținutul respectivelor oferte numai după această dată.


(13) Deschiderea plicurilor interioare se face numai după semnarea procesului-verbal prevăzut la alin. (15) de către toți membrii comisiei de evaluare și de către ofertanți.


(14) Sunt considerate oferte valabile ofertele care îndeplinesc criteriile de valabilitate prevăzute în caietul de sarcini al licitației.

(15) În urma analizării ofertelor de către comisia de evaluare, pe baza criteriilor de valabilitate, secretarul acesteia întocmește un proces-verbal în care menționează ofertele valabile, ofertele care nu îndeplinesc criteriile de valabilitate și motivele excluderii acestora din urmă de la procedura de licitație. Procesul-verbal se semnează de către toți membrii comisiei de evaluare.


(16) În baza procesului-verbal care îndeplinește condițiile prevăzute la alin. (15), comisia de evaluare întocmește, în termen de o zi lucrătoare, un raport pe care îl transmite autorității contractante.


(17) În termen de 3 zile lucrătoare de la primirea raportului comisiei de evaluare, autoritatea contractantă informează în scris, cu confirmare de primire, ofertanții ale căror oferte au fost excluse, indicând motivele excluderii.

(18) În cazul în care în urma publicării anunțului de licitație nu au fost depuse cel puțin două oferte valabile, autoritatea contractantă este obligată să anuleze procedura și să organizeze o nouă licitație, cu respectarea procedurii prevăzute la alin. (1)-(13).

(19) La licitație nu poate participa persoana fizică autorizată sau juridică care se află în una din următoarele situații:

a) este în stare de faliment ori lichidare, afacerile îi sunt administrate de un judecător-sindic sau activitățile sale comerciale sunt suspendate ori fac obiectul unui aranjament cu creditorii, sau este într-o situație similară cu cele anterioare, reglementată prin lege;
b) face obiectul unei proceduri legale pentru declararea sa în una dintre situațiile prevăzute la litera a);
c) a constituit obiectul unui act administrativ de evacuare sau a unui titlu executoriu, pentru recuperarea unor sume;
d) a prezentat documente falsificate pentru înscrierea la licitațiile anterioare organizate de Primăria Municipiului Brad.
e) a participat la alte licitații publice pentru închiriere spații comerciale sau terenuri, a adjudecat, dar a refuzat încheierea contractului de închiriere; Nu are dreptul să participe la licitaţie persoana care a fost desemnată câştigătoare la o licitaţie publică anterioară privind bunurile statului sau ale unităţilor administrativ-teritoriale în ultimii 3 ani, dar nu a încheiat contractul ori nu a plătit preţul, din culpă proprie. Restricţia operează pentru o durată de 3 ani, calculată de la desemnarea persoanei respective drept câştigătoare la licitaţie.

f) a deținut un contract de închiriere sau concesiune pentru spațiul supus licitației publice și a renunțat la acesta sau înregistrează creanțe bugetare de plată către bugetul local rezultate din închirieri sau concesiuni.

(20) La licitație nu sunt admise persoanele juridice al căror administrator/asociat unic reprezintă sau dețin societăți ce se încadrează la punctele a)-f), precizate mai sus.
8. DREPTURILE ȘI OBLIGAȚIILE PĂRȚILOR


(1) Proprietarul are următoarele drepturi şi obligaţii:

a) să predea bunul pe bază de proces-verbal;
b) să încaseze chiria, în conformitate cu dispoziţiile contractului de închiriere;

c) să beneficieze de garanţia constituită de titularul dreptului de închiriere;
d) să menţină bunul în stare corespunzătoare de folosinţă pe toată durata închirierii, potrivit destinaţiei sale, şi să suporte cheltuielile reparaţiilor necesare în acest scop;
e) să controleze executarea obligaţiilor titularului dreptului de închiriere şi respectarea condiţiilor închirierii, având dreptul să constate, ori de câte ori este nevoie, fără a stânjeni folosinţa bunului de către titularul dreptului de închiriere, starea integrităţii bunului şi destinaţia în care este folosit;
f) să asigure folosinţa netulburată a bunului pe tot timpul închirierii.


(2) Chiriașul are următoarele drepturi şi obligaţii:

                   a) să nu aducă atingere dreptului de proprietate publică prin faptele şi actele juridice săvârşite;
b) să plătească chiria, în avans, în cuantumul şi la termenele stabilite prin contract;
c) să constituie garanţia în cuantumul, în forma şi la termenul prevăzut în caietul de sarcini;
d) să solicite proprietarului reparaţiile necesare pentru menţinerea bunului în stare corespunzătoare de folosinţă sau contravaloarea reparaţiilor care nu pot fi amânate;
e) să execute la timp şi în condiţii optime lucrările de întreţinere curente şi reparaţii normale ce îi incumbă, în vederea menţinerii bunului închiriat în starea în care l-a primit în momentul încheierii contractului;
f) să restituie bunul, pe bază de proces-verbal, la încetarea, din orice cauză, a contractului de închiriere, în starea tehnică şi funcţională avută la data preluării, mai puţin uzura aferentă exploatării normale;

g) să nu exploateze bunul închiriat în vederea culegerii de fructe naturale, civile, industriale sau producte.

(3) Neplata chiriei, precum şi orice altă prevedere încălcată referitoare la neîndeplinirea obligaţiilor contractuale de către titularul dreptului de închiriere dă dreptul proprietarului la reţinerea contravalorii acesteia din garanţie. Titularul dreptului de închiriere este obligat să reîntregească garanţia.

9. GARANȚIA DE PARTICIPARE

(1) Pentru a se putea participa la licitația deschisă, ofertanții sunt obligați la plata garanției de participare, stabilită la nivelul a două chirii, precum și la achitarea contravalorii caietului de sarcini. Dovada achitării taxelor, respectiv ordinele de plată sau chitanțele aferente se anexează la ofertă.


(2) Garanția de participare la licitația de închiriere pentru imobilul-teren este în valoare de 409,00 lei, reprezentând contravaloarea a două chirii și poate fi achitată:

a) - prin virament bancar, în contul: RO93TREZ3695006XXX000047, deschis la Trezoreria Brad, cod fiscal: 4374962 ;

b) - la casieria Primăriei Municipiului Brad.

(3) Garanția de participare se restituie ofertanților necâștigători, după semnarea contractului de închiriere, dar nu mai târziu de 3 (trei) zile lucrătoare de la data expirării perioadei de valabilitate a ofertei.

(4) Garanția depusă de ofertantul câștigător, în cel mult 3 (trei) zile lucrătoare de la data semnării contractului de închiriere, se transferă în contul proprietarului constituind în felul acesta cota parte a chiriei.

(5) Ofertantul pierde garanția de participare dacă:

a)  își retrage oferta în perioada de valabilitate a acesteia;

b) oferta sa fiind stabilită câștigătoare, refuză să semneze contractul de închiriere în perioada de valabilitate a ofertei.

10. DURATA ÎNCHIRIERII

(1) Durata închirierii este de 1 (un) an de la data semnării contractului de închiriere de către câștigătorul licitației publice.


(2) Contractul de închiriere poate fi prelungit, cu acordul părților, prin act adițional.


(3) Contravaloarea utilităților, reprezentând consumul lunar de energie electrică, salubritate, etc., fac obiectul unor contracte separate încheiate între chiriaș și furnizorii acestora.
11. PREȚUL MINIM DE PORNIRE AL LICITAȚIEI PUBLICE


Prețul minim de pornire a licitației este în cuantum de 204,50 lei/lună, conform Raportului de evaluare nr. 14 D/21.05.2026 întocmit de către S.C. DOREVAL S.R.L. DEVA, prin Evaluator autorizat A.N.E.V.A.R., E.P.I., E.B.M., Varga Dorel.
12. COMISIA DE EVALUARE A OFERTELOR

(1) Evaluarea ofertelor depuse se realizează de către o comisie de evaluare, compusă dintr-un număr impar de membri, care nu poate fi mai mic de 5.

(2) Membrii comisiei de evaluare sunt: reprezentanţi ai Primăriei Municipiului Brad, desemnați prin Dispoziția Primarului Municipiului Brad, reprezentanți ai Consiliului Local al Municipiului Brad, desemnați prin hotărâre şi reprezentanți ai Administrației Județene a Finanțelor Publice Hunedoara - Serviciului Fiscal Brad.

(3) Preşedintele comisiei de evaluare şi secretarul acesteia sunt numiţi de către proprietar dintre reprezentanţii acestuia în comisie

(4) Fiecare dintre membrii comisiei de evaluare beneficiază de câte un vot. 
            (5) Deciziile comisiei de evaluare se adoptă cu votul majorității membrilor.


(6) Pe parcursul aplicării procedurii de atribuire proprietarul are obligația de a lua toate măsurile necesare pentru a evita situațiile de natură să determine apariția unui conflict de interese și/sau manifestarea concurenței neloiale,


(7) Persoanele care sunt implicate direct în procesul de verificare/evaluare a ofertelor nu au dreptul de a fi ofertant sub sancțiunea excluderii din procedura de atribuire.


(8) Nu au dreptul să fie implicate în procesul de verificare/evaluare a ofertelor următoarele persoane:
a) soț/soție, rudă sau afin până la gradul al doilea inclusiv cu ofertantul persoană fizică;

b) soț/soție, rudă sau afin până la gradul al doilea inclusiv cu persoane care fac parte din consiliul de administrație, organul de conducere ori de supervizare al unuia dintre ofertanți, persoane juridice;

c) persoane care dețin părți sociale, părți de interes, acțiuni din capitalul subscris al unuia dintre ofertanți sau persoane care fac parte din consiliul de administrație, organul de conducere ori de supervizare al unuia dintre ofertanți;

d) persoane care pot avea un interes de natură să le afecteze imparțialitatea pe parcursul procesului de verificare/evaluare a ofertelor.


(9) În caz de incompatibilitate, președintele comisiei de evaluare îl va sesiza de îndată pe proprietar despre existenta stării de incompatibilitate și va propune înlocuirea persoanei incompatibile, cu unul dintre membrii supleanți.


(10) Supleanții participă la ședințele comisiei de evaluare numai în situația în care membrii acesteia se află în imposibilitate de participare datorită unui caz de incompatibilitate, caz fortuit sau forței majore.

(11) Atribuțiile comisiei de evaluare sunt:

a)
analiza și selectarea ofertelor pe baza datelor, informațiilor și documentelor cuprinse în plic;

b)
întocmirea listei cuprinzând ofertele admise și comunicarea acesteia;

c)
analizarea și evaluarea ofertelor;

d)
întocmirea proceselor-verbale;

e)
întocmirea raportului de evaluare;

f)
desemnarea ofertei câștigătoare.


(12) Comisia de evaluare este legal întrunită numai în prezența tuturor membrilor.


(13) Comisia de evaluare adoptă decizii  în mod autonom, numai pe baza documentației de 

atribuire și cu respectarea prevederilor legale în vigoare. Pe parcursul aplicării procedurii de atribuire, comisia are dreptul de a solicita clarificări și, după caz, completări ale documentelor prezentate de ofertanți pentru demonstrarea conformității ofertei cu cerințele solicitate.


(14) Este interzis ca prin clarificările ori completările solicitate să se determine apariția vreunui avantaj în favoarea unui ofertant. Prin avantaj se înțelege orice acțiune sau completare de natură să influențeze criteriile de atribuire.


(15) Membrii comisiei de evaluare au obligația de a păstra confidențialitatea datelor, informațiilor și documentelor cuprinse în ofertele analizat.

13. CLAUZE REFERITOARE LA ÎNCETAREA CONTRACTULUI DE ÎNCHIRIERE

(1) Contractul de închiriere încetează în următoarele cazuri:
a) la expirarea duratei stabilite în contractul de închiriere;
b) în cazul în care interesul național sau local o impune, prin denunțarea unilaterală de către proprietar, cu plata unei despăgubiri juste și prealabile în sarcina acestuia, în caz de dezacord fiind competentă instanța de judecată;

c) în cazul nerespectării obligațiilor contractuale de către chiriaș, prin reziliere de către proprietar, cu plata unei despăgubiri în sarcina chiriașului;

d) în cazul nerespectării obligațiilor contractuale de către proprietar, prin reziliere de către chiriaș, cu plata unei despăgubiri în sarcina proprietarului;

e) la dispoziție, dintr-o cauză de forță majoră, a bunului închiriat sau în cazul imposibilității obiective a chiriașului de a-l exploata, prin renunțare, fără plata unei despăgubiri;

f) alte cauze de încetare a contractului de închiriere, fără a aduce atingere cauzelor și condițiilor reglementate de lege. 
II. FIȘA DE DATE

privind închirierea prin licitație publică a imobilului-teren înscris în evidențele de Carte Funciară a localității Brad, nr. 69444, în suprafață de 12 mp. pentru amplasare de

 chioșcuri, tonete, rulote sau alte construcții provizorii în scopul desfășurării 

unor activități comerciale -  alimentație publică
I. INFORMAȚII PRIVIND PROPRIETARUL

Autoritatea: Municipiul Brad

Adresă: municipiul Brad, strada Independenței, nr. 2, județul Hunedoara

Telefon: 0254 612666

Fax: 0254 612669

Email: bradprim@yahoo.com
Responsabil: Serviciul Administrarea Domeniului Public și Privat

II. OBIECTUL CONTRACTULUI

Închirierea prin licitație publică a imobilului-teren în suprafață de 12,00 mp., înscris în evidențele de Carte Funciară a localității Brad nr. 69444, număr cadastral 69444, situat în municipiul Brad, strada Iazului, tronson 1, județul Hunedoara, proprietatea publică a Municipiului Brad, județul Hunedoara.

III. INFORMAȚII DESPRE LICITAȚIE 

1. Cadrul legal: O.U.G. nr. 57/2019 privind Codul administrativ, cu modificările și completările ulterioare.

2. Tipul licitației: închirierea se va realiza prin licitație publică.

3. Data și locul desfășurării licitației: licitația publică va avea loc la data și ora stabilite prin anunțul de licitație, la sediul Primăriei Municipiului Brad din municipiul Brad, strada Independenței nr. 2, județul Hunedoara.

4. Termen de depunere a ofertelor:

a) ofertele se depun în plic sigilat la Registratura Primăriei Municipiului Brad, cu sediul în municipiul Brad, strada Independenței nr. 2, județ Hunedoara – Registratură.

b) ofertele depuse după expirarea datei limită pentru depunere se returnează nedeschise.

5. Termen de solicitare a clarificărilor:

a) orice persoană interesată are dreptul de a solicita clarificări privind documentația de atribuire, în termen de maximum 2 zile lucrătoare de la data la care a intrat în posesia documentației de atribuire, iar Municipiul Brad, prin  compartimentul de specialitate, are obligația de a răspunde clarificării în mod clar și complet în maximum 5 zile lucrătoare de la primirea cererii de clarificare;

b) întrebările (clarificările) formulate de orice persoană interesată se comunică obligatoriu tuturor celor care au obținut documentația de atribuire, fără dezvăluirea identității solicitantului, cu cel puțin 5 zile lucrătoare înainte de data limită pentru depunerea ofertelor;

c) în cazul în care cererea de clarificare nu a fost formulată în timp util, Municipiul Brad are obligația de a răspunde și de a comunica răspunsul tuturor persoanelor care au obținut documentația de atribuire în cel mai scurt timp posibil, anterior datei – limită pentru depunerea ofertelor;

d) Municipiul Brad, în calitate de proprietar, are obligația de a asigura protejarea acelor informații care îi sunt comunicate de persoanele fizice sau juridice cu titlu confidențial, în măsura în care, în mod obiectiv, dezvăluirea informațiilor în cauză ar prejudicia interesele legitime ale respectivelor persoane, inclusiv în ceea ce privește secretul comercial și proprietatea intelectuală.

IV. MOD DE PREZENTARE A OFERTELOR

1. Ofertantul are obligația, sub sancțiunea descalificării, să elaboreze oferta în conformitate cu prevederile documentației de atribuire, oferta fiind redactată în limba română.

2. Ofertele de depun la adresa indicată de către autoritatea contractantă în anunțul de licitație, într-un exemplar  care trebuie să conțină în mod obligatoriu două plicuri sigilate, unul exterior și unul interior, Plicul exterior se înregistrează de către autoritatea contractantă, în ordinea primirii lor, în registrul Oferte, precizându-se data și ora.

3. Oferta depusă la o altă adresă decât cea indicată în cuprinsul anunțului de licitație și în documentația de atribuire, precum și oferta depusă după data – limită de depunere, se returnează nedeschisă.

4. Oferta este valabilă de la data deschiderii și până în momentul încheierii contractului de închiriere.
5. Pe plicul exterior se va indica obiectul, data și ora licitației pentru care este depusă oferta. Plicul exterior va trebui să conțină:

a) o fișă cu informații privind ofertantul și o declarație de participare (formularul 2), semnată de ofertant, fără îngroșări, ștersături sau modificări;

b) actele care determină eligibilitatea ofertei, astfel cum sunt acestea descrise în secțiunea precedentă;

c) acte doveditoare privind intrarea în posesia caietului de sarcini;

d) formularele 5 și 6.
6. Pe plicul interior, care conține oferta propriu-zisă, se înscriu numele sau denumirea ofertantului, precum și domiciliul sau sediul social al acestuia, după caz.

Plicul interior va trebui să conțină Formularul 4 .

7. Oferta va fi depusă într-un singur exemplar care trebuie să fie semnat de către ofertant. Fiecare participant poate depune doar o singură ofertă.

8. Oferta are caracter obligatoriu, din punct de vedere al conținutului, pe toată perioada de valabilitate stabilită de autoritatea contractantă.

9. Persoana interesată are obligația de a depune oferta la adresa și până la data-limită pentru depunere, stabilite în anunțul procedurii.

10. Riscurile legate de transmiterea ofertei, inclusiv forța majoră, cad în sarcina persoanei interesate.

11. Conținutul ofertelor trebuie să rămână confidențial până la data stabilită pentru deschiderea acestora, autoritatea contractantă urmând a lua cunoștință de conținutul respectivelor oferte numai după această dată.

V. CRITERII DE ATRIBUIRE

1. Criteriile de atribuire a contractului de închiriere sunt următoarele:


a) cel mai mare nivel al chiriei;


b) capacitatea economico-financiară a ofertanților;


c) protecția mediului înconjurător;


d) condițiile specifice impuse de natura bunului.

2. Ponderea fiecărui criteriu este următoarea:

a)  pentru cel mai mare nivel al chiriei ponderea (punctajul) este de 40%. 

b)  pentru stabilirea capacității economico-financiare, ponderea punctajului este de 20% ;

c)  pentru protecția mediului înconjurător, ponderea (punctajul) este de 20%. Se va lua în considerare Formularul 5;

d)  pentru condițiile specifice, punctajul este de 20% .

   3.  Declarație privind asumarea condițiilor specifice impuse de natura bunului - Formularul 6.

   4. Oferta declarată câștigătoare este oferta care întrunește cel mai mare punctaj în urma aplicării criteriilor de atribuire, cu îndeplinirea obiectivelor stabilite în prezentul caiet de sarcini.

VI. DESFĂȘURAREA PROCEDURII DE LICITAȚIE
A. Comisia de evaluare a ofertelor: componență și reguli de funcționare

1. Componența comisiei: evaluarea ofertelor se realizează de către o comisie de evaluare compusă dintr-un număr impar de membri (minimum 5). Aceasta este legal întrunită doar în prezența tuturor membrilor.

2. Constituire: membrii sunt reprezentanți ai Primăriei Municipiului Brad (desemnați prin Dispoziția Primarului), reprezentanți ai Consiliului Local Brad (desemnați prin hotărâre) și reprezentanți ai Administrației Județene a Finanțelor Publice Hunedoara – Serviciul Fiscal Brad.

3. Conducerea: președintele și secretarul comisiei sunt numiți de către proprietar (Municipiul Brad) din rândul reprezentanților săi în comisie.

      4. Votul: fiecare membru beneficiază de câte un vot. Deciziile și hotărârile comisiei se adoptă cu votul majorității membrilor, exclusiv pe baza documentației de atribuire și a legii.

      5. Atribuțiile principale ale comisiei:
a) analiza și selectarea ofertelor pe baza datelor și documentelor din plicuri;

b) întocmirea listei cuprinzând ofertele admise și comunicarea acesteia;

c) analizarea, evaluarea și punctarea ofertelor;

d) întocmirea proceselor-verbal și a raportului de evaluare;

e) desemnarea ofertei câștigătoare.
B. Conflictul de interese și confidențialitatea

1. Măsuri preventive: proprietarul are obligația de a lua toate măsurile necesare pentru a evita situațiile de natură să determine apariția unui conflict de interese și/sau manifestarea concurenței neloiale.

2. Incompatibilități: persoanele implicate direct în procesul de verificare/evaluare nu pot fi ofertanți (sub sancțiunea excluderii). Nu au dreptul să facă parte din comisie:

a) soțul/soția, rudele sau afinii până la gradul al doilea inclusiv cu ofertantul persoană fizică sau cu membrii organelor de conducere/administrare/supervizare ai ofertantului persoană juridică;

b) persoanele care dețin părți sociale, părți de interes sau acțiuni din capitalul subscris al unui ofertant, ori fac parte din conducerea acestuia;

c) persoane care au un interes ce le poate afecta imparțialitatea.

3. Procedura în caz de incompatibilitate: președintele comisiei îl va sesiza de îndată pe proprietar și va propune înlocuirea persoanei cu un membru supleant. Supleanții participă la ședințe doar în caz de incompatibilitate, caz fortuit sau forță majoră a membrilor titulari.

4. Confidențialitatea: membrii comisiei au obligația de a păstra confidențialitatea datelor, informațiilor și documentelor din ofertele analizate.
C. Solicitarea de clarificări pe parcursul evaluării

1. Dreptul de a solicita clarificări: pe parcursul evaluării, proprietarul (prin funcționarul public desemnat din cadrul compartimentului de resort care a întocmit raportul de specialitate la baza închirierii) are dreptul de a solicita clarificări și completări ale documentelor depuse de ofertanți.

2. Termene: solicitarea este propusă de comisie și transmisă ofertanților în termen de 3 zile lucrătoare de la propunere. Ofertanții au obligația de a răspunde în termen de 3 zile lucrătoare de la primirea solicitării.

3. Tratament egal: proprietarul nu are dreptul ca prin clarificările sau completările solicitate să determine apariția unui avantaj în favoarea unui anumit ofertant.
D. Deschiderea plicurilor și verificarea eligibilității (plicul exterior)

1. Predarea documentelor: plicurile sigilate se predau comisiei de evaluare în ziua fixată pentru deschidere, prevăzută în anunțul de licitație.

2. Deschiderea plicului exterior: se realizează în ședință publică. Comisia elimină ofertele care nu conțin totalitatea documentelor solicitate (inclusiv cele prevăzute de art. 316 alin. 2-5 din O.U.G. nr. 57/2019 privind Codul administrativ, cu modificările și completările ulterioare).

3. Regula celor două oferte (licitația I): pentru continuarea procedurii, este obligatoriu ca după deschiderea plicurilor exterioare cel puțin două oferte să fie valabile și eligibile. În caz contrar, Municipiul Brad anulează procedura și organizează o nouă licitație în aceleași condiții.

4. Procesul-verbal pentru plicul exterior: după analiză, secretarul comisiei întocmește un proces-verbal cu rezultatele evaluării actelor din plicul exterior.

E. Evaluarea ofertelor financiare (plicul interior) și punctarea

1. Deschiderea plicului interior: se face doar după ce procesul-verbal pentru plicul exterior a fost semnat de toți membrii comisiei și de către ofertanți.

2. Validitatea ofertelor: sunt considerate valabile ofertele care îndeplinesc criteriile stabilite în caietul de sarcini.

3. Procesul-verbal final al comisiei: secretarul întocmește un nou proces-verbal în care menționează ofertele valabile, cele neconforme și motivele excluderii. Documentul se semnează de toți membrii comisiei.

4. Calculul punctajului: comisia stabilește punctajul fiecărei oferte conform criteriilor de atribuire și ponderilor stabilite (Chirie - 40%, Capacitate - 20%, Mediu - 20%, Condiții specifice - 20%).

5. Departajarea în caz de egalitate: dacă există punctaje egale pe primul loc, departajarea se face inițial în funcție de punctajul obținut la criteriul cu ponderea cea mai mare (nivelul chiriei). Dacă egalitatea persistă, criteriul de departajare devine punctajul obținut în urma reofertării.

6. Raportul de evaluare: în baza procesului-verbal de evaluare, comisia întocmește în termen de 1 zi lucrătoare un raport pe care îl transmite Primarului Municipiului Brad (proprietarului) și care se depune la dosarul licitației.
F. Comunicarea rezultatelor și adjudecarea

1. Informarea ofertanților respinși: în termen de 3 zile lucrătoare de la primirea raportului comisiei, Primarul Municipiului Brad (prin compartimentul de resort) informează în scris, cu confirmare de primire, ofertanții respinși/excluzi, indicând clar motivele deciziei.

2. Informarea ofertantului câștigător: în același termen de 3 zile lucrătoare, se transmite comunicarea scrisă (cu confirmare de primire) privind acceptarea ofertei către câștigător.

3. Publicarea atribuirii: Municipiul Brad are obligația de a transmite spre publicare în Monitorul Oficial al României, Partea a VI-a, un anunț de atribuire a contractului în cel mult 20 de zile calendaristice de la finalizarea procedurii.
G. Încheierea contractului de închiriere și situații speciale

1. Termenul de așteptare: Municipiul Brad poate încheia contractul de închiriere numai după împlinirea unui termen de 20 de zile calendaristice de la data realizării comunicării rezultatului către toți ofertanții.

2. Obligația de semnare: Municipiul Brad are obligația de a încheia contractul cu ofertantul câștigător. Neîncheierea contractului într-un termen de 20 de zile calendaristice de la împlinirea termenului de așteptare poate atrage plata de daune-interese de către partea în culpă.

3. Refuzul câștigătorului: dacă ofertantul câștigător refuză semnarea contractului, acesta poate fi obligat la plata de daune-interese (stabilite de tribunalul în raza căruia se află sediul autorității). În acest caz, licitația se anulează, iar procedura se reia, studiul de oportunitate păstrându-și valabilitatea.

4. Forța majoră sau imposibilitatea fortuită: dacă ofertantul câștigător nu poate semna din cauză de forță majoră sau caz fortuit, proprietarul are dreptul să declare câștigătoare oferta admisibilă clasată pe locul doi. Dacă nu există o ofertă pe locul doi admisibilă, procedura se reia.

5. Actualizarea valorii: în cazul unor modificări legislative sau tehnice care pot afecta valoarea imobilului, autoritatea publică locală poate solicita revizuirea raportului de evaluare și actualizarea valorii de piață.
H. Reguli privind repetarea / a doua licitație

1. Anularea pentru lipsă de oferte: dacă la prima licitație nu s-au depus cel puțin două oferte valabile, procedura se anulează.

2. Condiții pentru a doua licitație: cea de-a doua licitație se organizează în aceleași condiții ca și precedenta, păstrându-se documentația de atribuire aprobată inițial.

3. Anularea definitivă: dacă nici în cadrul celei de-a doua proceduri de licitație publică nu se depune nicio ofertă valabilă (sau dacă oferta de pe locul doi în caz de forță majoră nu este valabilă), autoritatea contractantă anulează definitiv procedura de licitație.
I. Anularea din oficiu a procedurii de licitație

1. Abateri grave: procedura se anulează prin decizia motivată a comisiei de evaluare în cazul în care se constată abateri grave de la prevederile legale care afectează procedura în sine sau fac imposibilă încheierea contractului.

2. Condiții cumulative pentru abateri grave:
a) în documentație sau în aplicarea procedurii se constată erori/omisiuni ce încalcă principiile transparenței, tratamentului egal, proporționalității, nediscriminării și liberei concurențe;

b) Municipiul Brad se află în imposibilitatea de a adopta măsuri corective fără a încălca principiile de mai sus.

3. Notificarea anulării: Municipiul Brad are obligația de a comunica ofertanților, în termen de cel mult 3 zile lucrătoare de la data anulării, încetarea obligațiilor create prin depunerea ofertelor și motivul concret al anulării.
VII. DEPUNEREA, SOLUȚIONAREA ȘI COMPETENȚA REZOLVĂRII CONTESTAȚIILOR
A. Plângerea prealabilă (calea administrativă)

 1. Dreptul de a contesta: ofertanții participanți la licitație care apreciază că nu au fost respectate prevederile procedurii sau care sunt nemulțumiți de rezultatul final pot formula contestație.
           2. Procedura și termenul: contestația se formulează în scris și se înregistrează la sediul Primăriei Municipiului Brad (strada Independenței, nr. 2, județul Hunedoara) în termen de 2 zile lucrătoare de la primirea comunicării rezultatului.

           3. Obligația legală: înainte de a se adresa instanței de judecată competente, persoana care se consideră vătămată într-un drept al său ori într-un interes legitim trebuie să solicite autorității publice emitente (Municipiul Brad), prin această plângere prealabilă, revocarea în tot sau în parte a actului atacat, în termen de 30 de zile de la data comunicării acestuia.

B. Acțiunea în instanță (calea judecătorească)

            1. Instanța competentă: procedura de licitație publică și deciziile autorității contractante pot fi contestate la Tribunalul Hunedoara – Secția a II-a de Contencios Administrativ și Fiscal.

            2. Cadrul legal: soluționarea litigiilor apărute în legătură cu atribuirea, încheierea sau executarea contractului de închiriere a imobilului se realizează în condițiile și termenele prevăzute de legislația privind contenciosul administrativ în vigoare (Legea nr. 554/2004, cu modificările și completările ulterioare).

III. CONTRACTUL - CADRU

C O N T R A C T   D E   Î N C H I R I E R E
privind închirierea imobilului-teren pentru amplasare de chioșcuri, tonete, rulote sau alte construcții provizorii în scopul desfășurării unor activități comerciale – 
 alimentație publică

PĂRȚILE CONTRACTANTE: 

MUNICIPIUL BRAD reprezentat prin Primar, Florin CAZACU, cu sediul în municipiul Brad, strada Independenţei, nr.2, județul Hunedoara, în calitate de proprietar, pe de o parte

și

__________________________________, cu sediul în municipiul ______________, strada _____________, nr.______, județul __________, număr de înregistrare la Registrul Comerțului _________________, cod unic de înregistrare ____________, reprezentată prin doamna/domnul ______________, cu domiciliul în _______________________, strada ________, bloc_____, apartament__________, nr.______, județul _____________________, legitimat/ă cu C.I. seria _____, nr._______, CNP ________________________, număr telefon: ____________, în calitate  de chiriaș, pe de altă parte.

În temeiul prevederilor O.U.G. nr. 59/2019 privind Codul administrativ, cu modificările și completări ulterioare și a Hotărârii nr. _____ din data de ____________ , au convenit la încheierea prezentului contract de închiriere.
CAPITOLUL I.  OBIECTUL CONTRACTULUI


Art. 1. (1) Obiectul prezentului contract îl constituie imobilul-teren înscris în evidențele de Carte Funciară a localității Brad nr. 69444, număr cadastral 69444, situat în municipiul Brad, strada Iazului, tronson 1, județul Hunedoara, proprietatea publică a Municipiului Brad, județul Hunedoara, în suprafață de 12,00 mp.

                        (2) Închirierea imobilului-teren identificat la alin. (1) se face în scopul desfășurării de activități comerciale – alimentație publică prin amplasare de chioșcuri, tonete, rulote sau alte construcții provizorii.
CAPITOLUL II.  DURATA CONTRACTULUI


Art. 2. Prezentul contract se încheie pe o perioadă de 1 (un) an, începând cu data de ___________________până la data de ___________________, cu posibilitatea prelungirii, prin acordul ambelor părți, prin act adițional, în condițiile respectării clauzelor contractuale de către chiriaș (chiria achitată la zi).


Art. 3.  În scopul prelungirii prezentului contract, chiriașul are obligația să notifice proprietarul, cu 30 de zile înainte de expirarea termenului contractual, exprimându-și disponibilitatea pentru prelungirea contractului.
CAPITOLUL III.  PREȚUL CONTRACTULUI ȘI MODALITĂȚI DE PLATĂ


Art. 4. Prețul contractului, respectiv chiria lunară, este de ___________ lei (respectiv _______ lei/mp./lună), conform ofertei nr._________________ și a procesului verbal de deschidere a ofertelor financiare nr.___________________________.

 Art. 5. (1) Chiria se va achita lunar, până în ultima zi a lunii în curs. 

                         (2) Plata se poate face la casieria Primăriei Municipiului Brad sau în contul nr. RO90TREZ36921A300530XXXX cod fiscal 4374962 deschis la Trezoreria Brad.
Art. 6. În cazul întârzierii la plata chiriei, se aplică penalități de întârziere în cuantum de 0,3% pe zi, calculate asupra sumei datorate.

CAPITOLUL IV.   OBLIGAȚIILE PĂRȚILOR


Art. 7.  Proprietarul se obligă:
a) să predea chiriașului imobilul care face obiectul prezentului contract în baza unui proces -  verbal de predare – primire;

b) să stabilească profilul de activitate al spațiului;
c) să controleze periodic modul cum este folosit și întreținut de către chiriaș imobilul      care face obiectul prezentului contract și să controleze periodic respectarea profilului acestuia.

Art. 8.  Chiriașul se obligă:

a) să plătească chiria datorată, prevăzută la art. 5, la termenele și în condițiile prezentului contract;
b) să accepte indexarea anuală a chiriei, cu rata inflației, comunicată de către Institutul Național de Statistică și aprobată prin hotărâre a Consiliului Local al Municipiului Brad;
c) să se prezinte la sediul proprietarului, în ultima decadă a lunii în curs, în vederea ridicării facturii de plată a chiriei;
d) să execute pe cheltuială proprie, eventualele lucrări de reparații, reamenajare, conectare la utilități, fără pretenții de despăgubire, la încetarea din orice cauză a închirierii;
e) să nu facă nicio modificare constructivă asupra imobilului închiriat fără acordul proprietarului;
f) să nu schimbe destinaţia imobilului-teren fără acordul proprietarului;
g) să accepte eventualele modificări care intervin în cuantumul chiriei;
h) să încheie, pe cheltuială proprie, contracte ferme cu furnizorii de utilități (energie electrică, apă-canal etc.) și să respecte obligațiile asumate prin contracte;
i) să înștiințeze, în maxim 24 de ore, proprietarul, despre orice acțiune a unei terțe persoane care îi tulbură folosința;

j) să răspundă de pagubele pricinuite de incendiu, dacă nu va dovedi că incendiul a provenit din caz fortuit, forță majoră sau defect de construcție, ori prin comunicarea focului de la o clădire vecină;
k) să elibereze imobilul-teren închiriat, la încetarea contractului, în termen de 3 (trei) zile de la data apariției unei cauze de încetare, fără a fi necesară notificarea. În caz contrar, se va proceda la evacuarea acestuia, în baza unei hotărâri judecătorești definitive și irevocabile sau pe cale administrativă, conform prevederilor legale în vigoare. În această situație chiriașul va datora chirie și obligații de plată accesorii, până la părăsirea efectivă a spațiului sau până la punerea efectivă în executare a hotărârii de evacuare;
l) în situația în care chiriașul eliberează imobilul-teren înainte de expirarea termenului contractual, acesta este obligat să notifice proprietarul cu 30 de zile înainte și să solicite încheierea procesului verbal de predare – primire. Până la data întocmirii procesului verbal, chiriașul are obligația să achite chiria și obligațiile de plată accesorii calculate conform prevederilor legale în vigoare;
m) la încetarea contractului, chiriașul este obligat să elibereze imobilul-teren cel puțin în aceeași stare în care a fost primit, conform celor descrise în procesul verbal de predare – primire încheiat  la data perfectării contractului, situație care va fi consemnată într-un proces - verbal;
n) să declare prezentul contract la Primăria Municipiului Brad în scopul achitării taxelor și impozitelor locale;
o) să respecte toate normele legale în vigoare, în domeniul apărării împotriva incendiilor, respectiv:
o1) să stabilească, prin dispoziții/decizii scrise, responsabilitățile și modul de organizare pentru apărarea împotriva incendiilor, să le actualizeze ori de câte ori apar modificări și să le aducă la cunoștința utilizatorilor și oricăror persoane interesate;
o2) să asigure identificarea și evaluarea riscurilor de incendiu din imobil și să asigure corelarea măsurilor de apărare împotriva incendiilor cu natura și nivelul riscurilor;
o3) să permită, în condițiile legii, executarea controalelor și inspecțiilor de prevenire împotriva incendiilor, să prezinte documentele și informațiile solicitate și să nu obstrucționeze în nici un fel efectuarea acestora;
o4) să asigure întocmirea și actualizarea planurilor de intervenție și condițiile pentru aplicarea acestora în orice moment;
o5) să asigure, cu personal atestat, utilizarea, verificarea, întreținerea și repararea mijloacelor de apărare împotriva incendiilor;
o6) să întrețină și să folosească, în scopul pentru care au fost realizate, dotările pentru apărarea împotriva incendiilor;

o7) să nu efectueze modificări neautorizate și fără acordul scris al proprietarului;
o8) să aducă la cunoștința proprietarului orice defecțiune tehnică ori altă situație care constituie pericol de incendiu;
o9) să asigure curățirea coșurilor, curățirea, repararea și refacerea sobelor de orice fel, repararea și înlocuirea garniturilor metalice și ușilor de curățire a cenușii la sobe (dacă este cazul);
o10) să repare și să revizuiască instalația electrică, să repare și să înlocuiască dozele, întrerupătoarele, fasungurile, comutatoarele, prizele, siguranțele fuzibile sau automate, să înlocuiască becurile, să reparare tablourile electrice;
o11) să îndeplinească orice alte atribuții prevăzute de lege privind apărarea împotriva incendiilor;
p) să respecte destinația imobilului închiriat pe toată durata contractului sau până la schimbarea acesteia de către proprietar;
r) indiferent de motivul de încetare a contractului invocat de către proprietar, chiriașul este obligat să plătească chiria până la data predării spațiului sau a evacuării, precum și sumele menite să acopere prejudiciile create proprietarului prin fapta sa.
CAPITOLUL V.  CESIUNEA ȘI SUBÎNCHIRIEREA 


Art. 9. Sunt strict interzise cesiunea contractului, subînchirierea, în tot sau în parte, a bunului imobil închiriat și orice formă de asociere sau colaborare (după caz).

CAPITOLUL VI. FORȚA MAJORĂ


Art. 10. Forţa majoră este constatată de o autoritate competentă


Art. 11. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.


Art. 12. Îndeplinirea contractului va fi suspendată pe perioada de acţiune a forţei majore dar fără a prejudicia drepturile ce li se cuveneau părţilor până la apariţia acesteia.


Art. 13. Partea contractantă care invocă forţa majoră are obligaţia de a notifica celeilalte părţi , imediat şi în mod complet, producerea acesteia şi de a lua orice măsuri care îi stau la dispoziţie în vederea limitării consecinţelor.


Art. 14. Dacă forţa majoră acţionează sau se estimează că va acţiona o perioadă mai mare de 6 luni, fiecare va avea dreptul să notifice celeilalte părţi de plin drept a prezentului contract, fără ca vreuna dintre părţi să poată pretinde celeilalte daune-interese.
CAPITOLUL VII. REZILIEREA CONTRACTULUI

Art. 15. Rezilierea contractului, înainte de termenul stabilit la art. 2, se face în următoarele situații:
a) la cererea chiriașului, cu condiţia notificării prealabile a proprietarului într-un termen minim de 30 de zile;

b) nerespectarea obligaţiilor asumate prin prezentul contract de către una dintre părţi dă dreptul părţii lezate de a cere rezilierea contractului;
c) în cazul întârzierii la plata chiriei 3 (trei) luni consecutiv, proprietarul va notifica chiriașului intenția de reziliere a contractului, rezilierea operând de drept dacă în termen de 30 de zile de la notificarea chiriașului nu își îndeplinește obligațiile cu privire la plata chiriei.

CAPITOLUL VIII. ÎNCETAREA  CONTRACTULUI


Art. 16. Contractul încetează:

a) la expirarea duratei pentru care a fost încheiat, situaţie în care contractul încetează de drept, fără somaţie sau punere în întârziere şi fără intervenţia instanţei de judecată, cu excepţia cazului când părţile prelungesc de comun acord durata acestuia;

b) înainte de termenul prevăzut la art. 2, prin acordul părţilor contractante;

c) în cazul desființării/dizolvării/radierii persoanei juridice, respectiv a chiriașului, ____________;


d) prin renunţarea chiriaşului la dreptul său, situaţie în  care  acesta este obligat să anunţe proprietarului intenţia sa cu cel puţin 30 de zile înainte;

e) de drept, când nevoile urbanistice sau administrative, precum și interesul public impun acest lucru.

CAPITOLUL IX.  RĂSPUNDEREA CONTRACTUALĂ

Art. 17. (1) Pentru nerespectarea obligațiilor asumate prin prezentul contract, partea în culpă, datorează celeilalte părți daune. 

               (2) Daunele se vor determina în funcție de prejudiciul adus. 

               (3) Prejudiciul va fi evaluat printr-o expertiză tehnică.
Art. 18.  Niciuna din părțile contractante nu răspunde de neexecutarea la termen sau executarea necorespunzătoare, total sau parțial, a oricărei obligații, care îi revine în baza acestui contract, dacă neexecutarea sau executarea necorespunzătoare a obligației, a fost cauzată de forța majoră, așa cum este definită de lege, cu condiția notificării în termen de 10 zile de la producerea evenimentului.
Art. 19. Orice modificări în statutul juridic, act de înființare, sediu al chiriașului vor trebui anunțate, în termenul limită de 48 de ore proprietarului. 

CAPITOLUL X. SOLUŢIONAREA LITIGIILOR

Art. 20. Părţile au convenit ca toate neînţelegerile cu privire la validitatea prezentului contract sau rezultate din interpretarea, executarea ori încetarea acestora să fie rezolvate pe cale amiabilă prin reprezentanţii acestora.

Art. 21. În cazul în care nu este posibilă rezolvarea litigiilor pe cale amiabilă, părţile se vor adresa instanţelor judecătoreşti competente.

CAPITOLUL XI. LIMBA CARE GUVERNEAZĂ CONTRACTUL

Art. 22. - Limba care guvernează prezentul contract este limba română.

CAPITOLUL XII. COMUNICĂRI

Art. 23. (1) Orice comunicare între părţi, referitoare la îndeplinirea prezentului contract, trebuie să fie transmisă în scris prin e-mail, prin poștă sau prin depunere la registratura Primăriei Municipiului Brad,


  (2) Orice document scris trebuie înregistrat atât în momentul transmiterii, cât şi în momentul primirii.

CAPITOLUL XIII. LEGEA APLICABILĂ CONTRACTULUI

Art. 24. Contractul va fi interpretat conform legilor din România.
CAPITOLUL XIV.  DISPOZIȚII FINALE

Art. 25. Modificarea contractului se poate face în limitele prevederilor legislației române, cu acordul părților, prin act adițional, care face parte integrantă din prezentul contract, excepție făcând hotărârile Consiliului Local al Municipiului Brad prin care se aduc modificări la tarife sau alte acte normative – legi, hotărâri de Guvern, ordonanțe -  ale căror prevederi sunt imperative și nu fac obiectul unui act adițional.

Art. 26. Prezentul contract de închiriere produce efecte de la data încheierii acestuia.


Art. 27. Prezentul contract de închiriere s-a încheiat  în 2 (două) exemplare, câte un exemplar original pentru fiecare parte contractantă.

       PROPRIETAR,





                  CHIRIAȘ,
             MUNICIPIUL BRAD


           PRIMAR,


        



  Şef Serviciu Buget, Finanţe, Contabilitate
                Taxe și Impozite Locale

                           VIZAT   

           Control financiar preventiv

     Serviciul Administrarea Domeniului

                      Public și Privat

                           AVIZAT         

               Compartimentul Juridic

IV. FORMULARE ȘI MODELE DE DOCUMENTE

Fiecare ofertant care participă, în mod individual sau ca asociat, la procedura pentru atribuirea contractului de închiriere are obligația de a prezenta formularele prevăzute în cadrul acestei secțiuni, completate în mod corespunzător și semnate de persoanele autorizate.

Formular nr. 1 - Formular de informații generale ofertant;

Formular nr. 2 - Declarație privind calitatea de participant la procedura de licitație;

Formular nr. 3 - Declarație privind capacitatea economico-financiară; 

Formular nr. 4 - Formular de ofertă financiară
Formular nr. 5 - Declarație privind protecția mediului înconjurător
Formular nr. 6  -Declarație privind asumarea condițiilor specifice impuse de natura bunului închiriat

Formular nr. 1
Operator economic

_______________________
(denumirea/numele)
INFORMAȚII GENERALE
1. Denumirea: ____________________________________________________

2. Codul fiscal/CUI: ________________________________________________

3. Adresa sediului social: ____________________________________________

4. Telefon, fax, e-mail: ______________________________________________

5. Certificatul de înregistrare: _________________________________________

6. Obiectul de activitate, conform CAEN: _______________________________
7. Cifra de afaceri pe ultimii 3 ani:

	Nr. crt.
	Anul
	Cifra de afaceri anuală
(lei)

	1.
	2023
	

	2.
	2024
	

	3.
	2025
	

	Media anuală:
	









      OPERATOR ECONOMIC,








      ______________________








         (semnătură autorizată)
Formular nr. 2
Operator economic

_______________________
(denumirea)

DECLARAȚIE PRIVIND CALITATEA DE PARTICIPANT LA
 PROCEDURA DE LICITAȚIE
1. Subsemnatul, reprezentant legal al __________________________ (denumirea operatorului economic), declar pe propria răspundere, sub sancțiunile aplicate faptei de fals în acte publice, că, la procedura pentru atribuirea contractului de închiriere __________________ (se menționează procedura), având ca obiect ________________________ (denumirea), la data de ________________ (zi/lună/an), organizată de ________________________ (denumirea proprietarului), particip și depun oferta:
·  în nume propriu:__________________________________________________
·  ca asociat în cadrul asociației _______________________________________
 (se încercuiește opțiunea corespunzătoare)
2. Subsemnatul declar că:

· nu sunt membru al niciunui grup sau rețele de operatori economici;

· sunt membru în grupul sau rețeaua a cărei listă cu date de recunoaștere o prezint în anexă.
 (se încercuiește opțiunea corespunzătoare)
3. Subsemnatul declar că voi informa imediat proprietarul dacă vor interveni modificări în prezenta declarație la orice punct pe parcursul derulării procedurii de atribuirii a contractului de închiriere sau, în cazul în care vom fi desemnați câștigători, pe parcursul derulării contractului de închiriere.

4. De asemenea, declar că informațiile furnizate sunt complete și corecte în fiecare detaliu și înțeleg că proprietarul are dreptul de a solicita, în scopul verificării și confirmării declarațiilor, situațiilor și documentelor care însoțesc oferta, orice informații suplimentare în scopul verificării datelor din prezenta declarație.

5. Subsemnatul autorizez prin prezenta orice instituție, societate comercială, bancă, alte persoane juridice să furnizeze informații reprezentanților autorizați ai __________________ (denumirea și adresa autorității contractante) cu privire la orice aspect tehnic și financiar în legătură cu activitatea noastră.









Operator economic,









_________________









(semnătură autorizată)



Formular nr. 3
DECLARAȚIE PRIVIND CAPACITATEA ECONOMICĂ ȘI FINANCIARĂ

Subsemnatul, ____________________________ (nume, prenume) reprezentant legal al __________________________________ (denumirea operatorului economic și sediul), declar pe propria răspundere, sub sancțiunile aplicate faptei de fals în acte publice, că datele prezentate în tabelul anexat sunt reale.

Totodată, declar că informațiile furnizate sunt complete și corecte în fiecare detaliu și înțeleg că autoritatea contractantă are dreptul de a solicita, în scopul verificării și confirmării declarațiilor, situațiilor și documentelor care însoțesc oferta, orice informații suplimentare.


Autorizez prin prezenta orice instituție, societate comercială, bancă, alte persoane juridice să furnizeze reprezentanților autorizați ai ___________________________________ (denumirea autorității contractante) cu privire la orice aspect tehnic și financiar în legătură cu activitatea desfășurată de către noi.

Prezenta declarație este valabilă până la data de ______________ (se precizează data expirării perioadei de valabilitate a ofertei).
	DATE FINANCIARE
	ANUL 2023
	ANUL 2024
	ANUL 2025
	MEDIA

	Cifra de afaceri anuală
	
	
	
	


Data ____________









Operator economic,










______________________










(semnătură autorizată)
Nota nr.1: Se completează tabelul cu datele financiare în baza rapoartelor anuale (bilanț). Cifrele din toate coloanele trebuie să aibă aceeași bază pentru a permite să fie făcută o comparație directă de la an la an (sa, dacă baza se schimbă) trebuie prezentată o explicație a acestei schimbări sub forma unei note de subsol la tabel). Orice clarificare sau explicație considerată ca necesară trebuie furnizată.

Nota nr.2: Această declarație, în cazul asocierii, se va prezenta de către liderul asocierii, semnată de reprezentantul său legal și de reprezentantul legal al membrului asocierii care a realizat contractul prezentat pentru susținerea capacității tehnice.

Nota nr.3: Dacă această ofertă este depusă de o asociere de operatori economici, datele din tabelul de mai sus trebuie să reprezinte suma datelor din tabelele corespunzătoare din Formularul cu Informații generale, completate de membrii asocierii.

Nota nr.4: Sumele din coloana de ”medie” trebuie să fie media aritmetică a sumelor din cele trei coloane anterioare de pe același rând.

Nota nr.5: Valorile vor fi exprimate în LEI.












     Formular nr. 4
S.C. __________________________S.R.L. (S.A.)





Sediul: __________________________________

Nr. înreg. La Registrul Comerțului: ____________

C.F.I./C.U.I. ______________________________
FORMULAR DE OFERTĂ FINANCIARĂ
privind închirierea prin licitație publică a imobilului-teren înscris în evidențele de Carte Funciară a localității Brad, nr. 69444, în suprafață de 12 mp. pentru amplasare de

 chioșcuri, tonete, rulote sau alte construcții provizorii în scopul desfășurării unor 

activități comerciale -  alimentație publică
Către, ______________________________________________________________
(denumirea proprietarului și adresa completă)
1. Subsemnatul (a) ______________________________ cu domiciliul în ___________ strada ____________________ nr._____ bloc ______ ap._____ posesor al BI/CI seria ________, număr _______________ CNP _______________________________ reprezentant legal al                          S.C. _________________________________ S.R.L. cu sediul în _____________________ strada ______________________ nr._____, înregistrată la Registrul Comerțului ______________, sub nr.__________________ cod fiscal ________________, prezint următoarea ofertă pentru închirierea prin licitaţie publică din data de _____________ ora ______ a unui imobil teren în suprafață de 12 mp., pentru amplasare de chioșcuri, tonete, rulote sau alte construcții provizorii în scopul desfășurării unor activități comerciale -  alimentație publică.
OFER O CHIRIE LUNARĂ DE ____________ lei/mp*.
               (minim  17,04 lei/mp.*)
2. Ne angajăm să menținem această ofertă valabilă pentru o durată de 30 zile, respectiv până la data de ___________________ și ea va rămâne obligatorie pentru noi și poate fi acceptată oricând înainte de expirarea perioadei de valabilitate.

3. Până la încheierea și semnarea contractului de închiriere această ofertă, împreună cu comunicarea transmisă de dumneavoastră, prin care oferta noastră este stabilită câștigătoare, vom constitui un contract angajament între noi.

4. Înțelegem că nu sunteți obligați să acceptați oferta cu nivelul chiriei celei mai scăzute.

5. Menționăm faptul că în cazul în care oferta noastră este declarată câștigătoare ne obligăm să acceptăm, necondiționat și în întregime, toate condițiile menționate de către organizatorul licitației în Documentația de atribuire și în Contractul de închiriere ce se va încheia.


Data:

            ____________








                  OFERTANT,







            ____________________________







  (denumire completă și semnătură autorizată)
_________________________________________________________________________________
* valorile sunt exprimate fără TVA



  
                                                                                                   Formular nr. 5

Ofertant: 


 

Sediu social: 


 

CUI/CIF:  
_______


DECLARAȚIE
                                               privind protecția mediului înconjurător

Declar pe proprie răspundere următoarele:

În calitate de ofertant la licitația publică deschisă cu plic închis pentru închirierea imobilului- teren în suprafață de 12,00 mp., situat în municipiul Brad, strada Iazului, tronson 1, județul Hunedoara, înscris în evidențele de Carte Funciară a localității Brad nr. 69444, număr cadastral 69444 Brad, proprietatea publică a Municipiului Brad, cunoscând prevederile art. 326 Cod penal cu privire la falsul în declarații, declar pe proprie răspundere că mă oblig să respect legislația în vigoare cu privire la protecția mediului înconjurător, precum și toate actele normative ce reglementează protecția și conservarea mediului înconjurător.

Nume:_______________________________________

în calitate de reprezentant al societății (dacă este cazul)

Data: ________________________________________

Semnătura: ___________________________________

 Formular nr. 6
Ofertant:                                             
Sediu:                                                
CUI/CIF:                                           
DECLARAȚIE
privind asumarea condițiilor specifice impuse de natura bunului închiriat

Declar pe proprie răspundere următoarele:

În calitate de ofertant la licitația publică deschisă cu plic închis organizată în vederea închirierii imobilului - teren în suprafață de 12,00 mp., situat în municipiul Brad, strada Iazului, tronson 1, județul Hunedoara, înscris în evidențele de Carte Funciară a localității Brad nr. 69444, număr cadastral 69444 Brad, proprietatea publică a Municipiului Brad, cunoscând prevederile art. 326 Cod penal cu privire la falsul în declarații, declar pe proprie răspundere următoarele:

· mă oblig să respect condițiile specifice impuse de natura bunului, respectiv: condițiile de siguranță în exploatarea bunului, a celor privind protecția muncii sau a altor condiții impuse de acordurile și convențiile internaționale la care România este parte;

· nu am contracte rezoluționate, reziliate din culpa mea sau plăți restante în baza unor contracte de închiriere încheiate cu alte instituții ale statului;

· nu sunt implicat în litigii cu privire la cele ante-menționate.

Nume: __________________________,

în calitate de reprezentant al societății (dacă este cazul)_ _____________________

Data: ___________________________________

Semnătură: ______________________________

Inițiator
PRIMAR
Florin CAZACU                                                                             
                 R O M Â N I A - JUDEŢUL HUNEDOARA


                       MUNICIPIUL BRAD – PRIMĂRIA


     SERVICIUL ADMINISTRAREA DOMENIULUI PUBLIC ȘI PRIVAT


                       335200 Brad, str. Independenţei nr. 2, Județul Hunedoara


telefon: 0254/612665, fax: 0254/612669, �HYPERLINK "mailto:bradprim@yahoo.com"��bradprim@yahoo.com�, �HYPERLINK "http://www.primariabrad.ro"��www.primariabrad.ro�











